|  |
| --- |
| ОПЕРАТИВНА ПРОГРАМА  „РАЗВИТИЕ НА ЧОВЕШКИТЕ РЕСУРСИ” 2007-2013  МИНИСТЕРСТВО НА ОБРАЗОВАНИЕТО, МЛАДЕЖТА И НАУКАТА  Схема BG051PO001-4.3.04 „Развитие на електронни форми на дистанционно обучение в системата на висшето образование” |
| **МЕДИЦИНСКИ УНИВЕРСИТЕТ - ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ”** |

**ЗАДАНИЕ ЗА КУРСОВА ЗАДАЧА №1**

**ПО УЧЕБНА ДИСЦИПЛИНА „БИОЕТИКА“**

ЗА СТУДЕНТИ В ДИСТАНЦИОННА ФОРМА НА ОБУЧЕНИЕ

ОБРАЗОВАТЕЛНО-КВАЛИФИКАЦИОННА СТЕПЕН „МАГИСТЪР“

СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”

А.Б. е 5-годишно момиченце с прогресираща бъбречна недостатъчност. Обсъжда се възможността за бъбречна трансплантация, но ефективността й не е гарантирана. Все пак съществува вероятност трансплантанта да не развие първичното заболяване, довело до бъбречната недостатъчност. Момиченцето има брат и сестра, съответно на 2 и 4 годинки, но поради малката им възраст, те не са подходящи за донори. Майката не е подходяща по характеристики на тъканната съвместимост. Бащата е съвместим и се среща с нефролога за по-подробно информиране. След като обмисля поднесената му информация, бащата решава да не дари бъбрек на дъщеря си. Неговите аргументи са свързани със страха от операцията; несигурната прогноза за дъщеря му; макар и нищожния шанс за поява на подходящ мъртъв донор; преживяното от дъщеря му страдание до момента. Бащата моли лекаря да не съобщава на семейството резултатите от тестовете за тъканна съвместимост, както и за отказа му от донорство. Той се страхува, че семейството би му отправило обвинения, че не иска да спаси детето си, когато има такъв шанс. Според него тази информация би разбила семейството му. Лекарят се чувства много неловко, но в крайна сметка се съгласява да съобщи на майката, че бащата не може да бъде донор „по медицински причини“. (***Beauchamp T.L., J.F. Childress.*** *Principles of Biomedical Ethics. 7th Edition, New York/Oxford: Oxford University Press, 2013, 356-357*)

**Коментирайте казуса като приложите последователно утилитаризма, кантианизма и етиката на добродетелта по отношение на решението на бащата, поведението на лекаря и възможността да се прибегне до по-малките брат и сестра за донори.**